Best Share Market Blogs | Best Stock Market Blogs | Best Share Market News: Free Stock Future Tips Latest Market Update By TradeIndia Research -4-11-2017
Free Stock Future Tips Latest Market Update By TradeIndia Research -4-11-2017
दिसंबर से मिलेगी सिम को आधार से ऑनलाइन लिंक करने की सुविधा, 6 फरवरी है डेडलाइन
टेलिकॉम कंपनियों के सेंटर जाकर मोबाइल सिम को आधार से लिंक करने के झंझट से जल्दी ही आपको निजात मिलेगी। एक दिसंबर से यह काम आप घर बैठे ऑनलाइन कर सकेंगे। शुक्रवार को यूआईडीएआई और टेलिकॉम कंपनियों के साथ हुई बैठक में यह डेडलाइन तय की गई है। अभी मोबाइल ग्राहक केवल टेलिकॉम कंपनियों के सेंटर जाकर ही सिम को आधार से लिंक करा सकते हैं। जिसकी परेशानी को देखते हुए डिपॉर्टमेंट ऑफ टेलिकॉम ने कंपनियों को ऑनलाइन सुविधा शुरू करने के निर्देश दिए थे।
यूआईडीएआई के एक वरिष्ठ अधिकारी से मिली जानकारी के अनुसार 6 फरवरी तक देश के सभी टेलिकॉम कस्टमर के सिम को आधार से लिंक कराने की डेडलाइन फिक्स है। समय नजदीक आते देख सरकार ने टेलिकॉम कंपनियों को कहा था कि वह कस्टमर के लिए ऑनलाइन लिंकिंग सुविधा शुरू करें। इसी संबंध में शुक्रवार को टेलिकॉम कंपनियों के साथ मीटिंग हुई है। जिसमें यह कहा गया है कि कंपनियां 30 नवंबर तक टेक्नोलॉजी लेवल पर तैयारी पूरी कर लें। जिससे एक दिसंबर से यह सुविधा मोबाइल यूजर्स को मिल सके।
वन टाइम पासवर्ड (ओटीपी) के माध्‍यम से अपना सिम अब घर बैठे ही आधार से लिंक करा सकेंगे। मोबाइल कंपनियां अपनी बेवसाइट पर या विशेष ऐप के जरिए यह सुविधा देंगी। इसमें रजिस्‍ट्रेशन के बाद एक ओटीपी आएगा। इस ओटीपी के इस्‍तेमाल के बाद सिम आधार से लिंक हो जाएगा। इसके अलावा अगर किसी मोबाइल यूजर ने अपने आधार पर एक से ज्‍यादा मोबाइल कनेक्‍शन लिए हैं, तो वह भी अपने आप ही लिंक हो जाएंगे।
इसके अलावा अगर ग्राहक चाहे तो वह इंटरेक्टिव वॉयस रिस्‍पॉन्‍स सिस्‍टम (आईवीआरएस) की मदद से भी अपना सिम कार्ड आधार से लिंक करा सकेंगे। इसके लिए भी उसे कंपनी की बेवसाइट या जारी होने वाले विशेष ऐप में अपने को रजिस्‍टर्ड कराना होगा। इसके बाद आईवीआरएस के माध्‍यम से ग्राहक की सही पहचान होने के बाद सिम अपने आप ही आधार से लिंक हो जाएगा।
3. घर पर एजेंट आकर भी करेगा सिम को आधार से लिंक
साथ ही ज्‍यादा उम्र के मोबाइल ग्राहकों को उनके घर एजेंट भेज कर भी यह सुविधा दी जाएगी। अगर कोई गंभीर रूप से बीमार है तो उसे भी यह सुविधा घर पर दी जा सकती है। इसके लिए ग्राहक को कंपनी से इस तरह की रिक्‍वेस्‍ट करनी होगी। इसके बाद कंपनी का एजेंट ग्राहक के घर आएगा और यह प्रक्रिया पूरी करेगा। लेकिन इस दौरान एजेंट ग्राहक का निजी विवरण नहीं जान सकेंगे।